Skapt for kjærlighet

Skapt for kjærlighet (fransk: Le Mépris) er en fransk langfilm fra 1963 regissert av Jean-Luc Godard.

Handling 
Paul Javal, en ung fransk dramatiker som har fått suksess i Roma, godtar et tilbud fra den vulgære amerikanske film-produsenten Jeremy Prokosch om å omarbeide manuset til den tyske regissøren Fritz Langs filmatisering av Odysseen. Pauls kone, Camille Javal, blir med ham den første dagen av prosjektet på Cinecittà. Når de første diskusjonene er gjennomført, inviterer Prokosch resten av mannskapet til å bli med ham til hans villa, og tilbyr Camille en tur i hans sportsbil.

Men i løpet av reisen kunngjør Camille plutselig for sin forvirrede ektemann at hun ikke lenger elsker ham. I håp om å gjenopplive Camilles kjærlighet ovenfor ham, forsøker Paul å overbevise henne om å godta Prokoschs invitasjon om å reise sammen med dem til filming i Capri. Men Prokosch og Lang havner snart i en konflikt om den korrekte tolkningen av Homers litterære verk. Situasjonen forverres på grunn av problemer med kommunikasjon mellom den tyske regissøren, den franske manus-forfatteren, og den amerikanske produsenten.

Medvirkende 

 Brigitte Bardot - Camille Javal
 Michel Piccoli - Paul Javal
 Jack Palance - Jeremy Prokosch
 Giorgia Moll - Francesca Vanini
 Fritz Lang - seg selv
 Raoul Coutard - kameramann
 Jean-Luc Godard - Langs assisterende fotograf 
 Linda Veras - sirene

Referanser

Eksterne lenker 

Franske dramafilmer
Franskspråklige filmer
Filmer fra 1963
Filmer regissert av Jean-Luc Godard